Document ID: /roh_data/filtered/swiss_laws_in_ROHinterleaved.jsonl.gz/33117

This text was translated from FR into Rumantsch Grischun.

La présente loi régit, pour tous les secteurs professionnels autres que ceux des hautes écoles:a. la formation professionnelle initiale, y compris la maturité professionnelle fédérale;b. la formation professionnelle supérieure;c. la formation continue à des fins professionnelles;d. les procédures de qualification, les certificats délivrés et les titres décernés;e. la formation des responsables de la formation professionnelle;f. les compétences et les principes dans le domaine de l’orientation professionnelle, universitaire et de carrière;g. la participation de la Confédération aux coûts de la formation professionnelle. Elle ne s’applique pas aux formations réglées par d’autres lois fédérales. Le Conseil fédéral peut, d’entente avec les cantons, exclure du champ d’application de la présente loi certains secteurs professionnels s’il en résulte une répartition plus judicieuse des tâches entre la Confédération et les cantons.

Questa lescha regla per tut ils secturs professiunals danor per quels da las scolas autas:a. la furmaziun fundamentala professiunala, inclusiv la maturitad professiunala;b. la furmaziun professiunala superiura;c. la furmaziun supplementara orientada a la professiun;d. las proceduras da qualificaziun, ils attestats ed ils titels;e. la furmaziun da las persunas responsablas per la furmaziun professiunala;f. la cumpetenza ed ils princips da la cussegliaziun da professiun, da studi e da carriera;g. la participaziun da la Confederaziun als custs da la furmaziun professiunala. Questa lescha na vala betg per furmaziuns che vegnan regladas en autras leschas federalas.  En enclegientscha cun ils chantuns po il Cussegl federal excluder singuls champs professiunals dal champ d’applicaziun da questa lescha, sche quai ha per consequenza che la repartiziun da las incumbensas tranter la Confederaziun ed ils chantuns è pli raschunaivla.